es gl de gl gl gl gl it gl gl gl ast gl gl gl es gl gl ca gl es gl tr gl gl gl gl gl gl gl gl es gl gl gl gl gl gl en gl gl gl gl gl gl gl gl gl gl gl gl gl gl gl gl gl gl gl ro es gl gl gl es gl gl gl ca pt en ca gl gl de
- Doutora con mención internacional experta en procesos de inclusión no deporte (UDC - 2022)
- Mestrado en Trastornos do Espectro Autista (Fundación Unirioja - 2018)
- Mestrado en Discapacidade e Dependencia, especialidade en intervención psicolóxica (UDC - 2017)
- Grao en Ciencias da Actividade Física e o Deporte (UDC - 2012)
- Prestación de servizos de xestión e investigación no deporte como traballadora autónoma (actualidade)
- Directora técnica CR Fendetestas (actualidade)
- Coordinadora de deportes no Servicio de Ocio de Aspronaga (2018-2020)
- Coidadora de persoas con TEA en Aspanaes (2016-2018)
- Coordinadora de proxectos en AGAXEDE (2016-2017) CARGOS DE
REPRESENTACIÓN E ACCIÓN SOCIAL
- Secretaria Xeral da Xunta Directiva de AGAXEDE (actualidade)
- Vicepresidenta IMAS Europa (actualidade)
- Integrante do Grupo de Investigación en Ciencias do Deporte (INCIDE) da UDC (actualidade)
- Colexiada EFD 58.3291.
1. Coñecías AGAXEDE antes de facerte socia?
Como a gran maioría de persoas que cursaron CAFD na UDC, coñecín AGAXEDE durante a carreira.
2. Como decides facerte socia de AGAXEDE?
Fixen as prácticas do grao en AGAXEDE no ano 2015, e unha vez finalizadas sabía perfectamente que quería seguir vinculada á entidade para continuar traballando en prol dunha xestión deportiva de calidade. A decisión foi sinxela!
3. A que te dedicas, profesionalmente falando, na actualidade?
Actualmente son traballadora autónoma, e dedícome a prestar servizos de xestión e investigación no deporte a entidades deportivas. Ademais, como parte de IMAS Europa traballo para difundir o modelo Mixed Ability no noso ámbito, para así promocionar a inclusión de persoas en situación de discapacidade no deporte.
4. No teu desempeño profesional, no ámbito da xestión deportiva, que tarefas consideras primordiais?
A planificación é unha parte fundamental de toda xestión deportiva. Organizar o noso traballo e o noso tempo é primordial. Pero outros eidos como a xestión de persoas, a comunicación ou a transformación dixital son tamén moi importantes, desde o meu punto de vista.
5. Consideras necesario que exista unha institución como AGAXEDE? Por que?
Por suposto, por iso levo aquí 7 anos xa. O ámbito da xestión deportiva é un dos máis descoñecidos durante a nosa formación académica, e precisamos un lugar de encontro, de formación, de asesoramento e de promoción para poder desenvolver a nosa profesión con garantías. E indo máis aló, son moitísimas as entidades deportivas que teñen á súa fronte persoas sen ningún tipo de formación na área da xestión do deporte: AGAXEDE ofrece precisamente unha vía para adquirir coñecementos prácticos e resolver dúbidas ante o seu día a día.
6. Que che aportou a Asociación Galega de Xestión Deportiva ata este momento?
AGAXEDE aportoume e apórtame profesionalización e profesionalidade. Ademais dunha rede de contactos no ámbito da xestión deportiva e de formación en diversas áreas.
7. Que lle pedirías nun futuro á Asociación?
Eu non lle pido máis a AGAXEDE.
Pídolle máis ás persoas asociadas, e as que están dubidando se asociarse: se queremos unha xestión deportiva de calidade, transparente, inclusiva e accesible, precisamos unir forzas e traballar nunha mesma dirección. Por un lado, o tecido asociativo galego no eido do deporte é moi amplo e ten unha falta clara de profesionalización. Por outro lado, a xestión deportiva municipal é unha parte clave da promoción do deporte nos nosos concellos, e tamén nos atopamos con moitos municipios que nin sequera contan con persoal técnico deportivo. Por iso é imprescindible que as persoas que se dedican á xestión deportiva (teñan ou non formación neste ámbito) se unan a AGAXEDE e traballen activamente para mellorar estas situacións.
8. Mantés contacto co resto de xestores deportivos da Comunidade Galega?
Si. Evidentemente, as xornadas organizadas por AGAXEDE facilitan este contacto, e tamén o coñecer a diversas persoas deste ámbito coas que, probablemete, non coincidiría doutro xeito.
9. Recomendarías aos teus colegas de profesión a pertenza a AGAXEDE?
Por suposto. Como puxen antes de manifesto, o tecido deportivo non medrará de xeito sano se non traballamos na mesma dirección. O deporte é parte fundamental das nosas vidas, e ademais é un dereito para toda a sociedade. Pero precisamos que este deporte esté adecuadamente organizado e teña estruturas fortes para que non deixe de lado a ninguén.
Enderezo: Casa do Deporte. Rúa Darwin, 1
15172 Oleiros (A Coruña)
Teléfono: 981639864 (de luns a xoves de 18 a 20 horas)
© 2022 Agaxede. Todos os dereitos reservados.